નાનો હતો ત્યારે, કદાચ 25-30 વરસ પહેલા, અમારા નાનકડા ગામ ધૂળકોટમાં સ્વામીનારાયણ સંપ્રદાયના (એક મોટા ધર્માધિકારી) તેજેન્દ્રપ્રસાદ આવ્યા હતાં. એમના વિષે પ.પુ.ધ.ધુ અને 2-4 હજુયે વિશેષણનાં લટકણિયા લાગેલા હતાં એ વાંચીને મને પેટમાં ગુંચળા થતાં હોય એવું લાગ્યું હતું પરંતુ આ રવિવારે અમારા પડોશમાં એક ‘સ્વામીજી’ ની ‘પધરામણી’ થઈ હતી, એ લોકોએ આજુ-બાજુમાં સૌને દર્શનનો (ગેર)લાભ લેવાનું આમંત્રણ આપ્યું હતું. જેમાં અમારા પરિવારની ગેર-હાજરી હોવી સ્વાભાવિક છે. પણ પછી “પત્રિકા” વાંચવા મળી, જે વાંચીને નાનપણનાં ગુંચળાતો એક બે આંટાનાં લાગ્યા જ્યારે અહિં તો સુતરફેણી જેટલા ગુંચળા થઈ ગયા! માનવામાં નથી આવતું ને? લ્યો ત્યારે વાંચો –